Source: http://www.nuclearmarket.com/proc/exp.cfm?IDNotice=61826
Timestamp: 2019-02-18 12:12:34+00:00
Document Index: 17253721

Matched Legal Cases: ['§ 5', '§ 27', '§ 26', '§ 28', '§ 5', '§ 28', '§ 28', '§ 26', '§ 32', '§ 44']

Miscellaneous engineering services [conceptual decommissioning plan and asset decommissioning database - bohunice v2 and mochovce 1 and 2][repost]
Website link: http://www.nuclearmarket.com/proc/msk.cfm?id=61813
26/09/2015 S187 Member states - Service contract - Contract notice - Open procedure
Slovakia-Bratislava: Miscellaneous engineering services
2015/S 187-340105
Contact point(s): Slovenské elektrárne a.s., závod Atómové elektrárne Mochovce, obstarávanie stavebných prác a hlavných služieb, 935 39 Mochovce
For the attention of: Zuzana Schmidtová
Telephone: +421 366368536
E-mail: zuzana.schmidtova@enel.com
Fax: +421 366361135
18.11.2015 - 10:00
Slovensko-Bratislava: Rôzne inžinierske služby
Kontaktné miesto (miesta): Slovenské elektrárne a.s., závod Atómové elektrárne Mochovce, obstarávanie stavebných prác a hlavných služieb, 935 39 Mochovce
Kontaktná osoba: Zuzana Schmidtová
Telefón: +421 366368536
Koncepčný plán vyraďovania a torba inventárnej databázy vyraďovania Jadrovej elektrárne V2 Bohunice (ďalej len „EBO V2“) a Jadrovej elektrárne Mochovce 1. a 2. blok (ďalej len „EMO 1,2“).
Hlavné miesto alebo lokalita uskutočňovania prác, dodania tovarov alebo poskytovania služieb: Atómové elektrárne Jaslovské Bohunice, 919 31 Jaslovské Bohunice.
Atómové elektrárne Mochovce, 935 39 Mochovce.
Kód NUTS SK02
1) Inventárna databáza pre vyraďovanie JE EBO V2 a EMO 1,2.
Podľa navrhovanej zmeny vyhlášky ÚJD SR sa pre stanovenie nákladov na vyraďovanie, predpokladá použitie inventárnej databázy jadrového zariadenia ako vstupného parametra výpočtu. Práve vstupná inventárna databáza JZ je jedným zo základných vstupov pre výpočet výstupných parametrov, ako sú náklady, prácnosť, ožiarenie a množstvo rádioaktívnych aj konvenčných odpadov z vyraďovania.
2) Koncepčný plán vyraďovania JE EBO V2 a EMO 1,2.
KPV JE EMO 1,2 a EBO V2 bude vypracovaný, podľa rozšírených požiadaviek pripravovanej zmeny vyhlášky ÚJD č. 58/2006 Z. z. v znení vyhlášky č. 31/2012 Z. z. na koncepčné plány vyraďovania. Pripravovaná vyhláška ustanovuje: držiteľ povolenia podľa § 5 ods. 3 písm. b) a c) zákona aktualizuje koncepčný plán vyraďovania jadrového zariadenia z prevádzky vo väzbe na zmeny na jadrovom zariadení alebo zmeny na lokalite, pokroky v technológii, zmeny všeobecne záväzných právnych predpisov, udalosti, zmeny v spôsobe financovania a aktuálne rádiologické podmienky. Koncepčný plán vyraďovania sa v prípade potreby aktualizuje aj v intervaloch podľa aktualizácie vnútroštátneho programu na vykonávanie vnútroštátnej politiky nakladania s vyhoretým jadrovým palivom a s rádioaktívnym odpadom.
3) Výpočtový prostriedok pre stanovenie parametrov vyraďovania.
Dodanie užívateľsky prístupného výpočtového prostriedku, ktorý obsahuje plne funkčné a odladené všetky výpočtové varianty (bezprostredné vyraďovanie, ochranné uloženie), ktoré boli použité pre výpočet parametrov vyraďovania (náklady, prácnosť, množstvo odpadov, atď.) v rámci tvorby KPV pre JE EBO V2 a JE EMO 1,2. Výpočtový prostriedok, ktorý musí byť kompatibilný s dodanými inventárnymi databázami (kapitola 3.1.1), má Odberateľovi poskytnúť možnosť aktualizovaného prepočtu parametrov vyraďovania a špecifických citlivostných analýz vplyvu vybraných vstupných parametrov (cena práce, zmeny v databáze, doba prevádzky atď.) na výsledné parametre procesu vyraďovania. Zároveň má výpočtový prostriedok vytvoriť predpoklady pre ďalšiu aktualizáciu KPV z pohľadu stanovenia parametrov vyraďovania priamo Odberateľom.
Predpokladaná hodnota bez DPH: 630 000 EUR
Trvanie v mesiacoch: 22 (od zadania zákazky)
Predmet zákazky bude financovaný z finančných zdrojov Národného jadrového fondu na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi.
Pri predkladaní ponuky skupina dodávateľov musí stanoviť lídra skupiny dodávateľov. Všetci členovia takejto skupiny dodávateľov musia udeliť plno mocenstvo jednému z členov skupiny dodávateľov, konať v mene všetkých členov skupiny dodávateľov a prijímať pokyny v tomto obstarávaní.
Skupina dodávateľov vytvorená na dodanie predmetu zákazky, ktorej ponuka bude prijatá obstarávateľom, musí vytvoriť do termínu stanoveného na uzatvorenie zmluvy právnu formu.
Plnenie zmluvy podlieha osobitným podmienkam: áno
Opis osobitných podmienok: Zmluva nadobúda platnosť dňom jej podpisu Zmluvnými stranami. Účinnosť zmluvy je podmienená poskytnutím finančných prostriedkov Národným jadrovým fondom (ďalej len „NJF“), ktoré budú použité na financovanie predmetu zmluvy.
Objednávateľ po obdržaní informácie od NJF o poskytnutí finančných prostriedkov oznámi listom do 10 dní zhotoviteľovi dátum účinnosti tejto zmluvy.
V prípade neschválenia finančných prostriedkov od NJF zmluva nenadobudne účinnosť a žiadna zo zmluvných strán nebude uplatňovať plnenie.
Informácie a formálne náležitosti nevyhnutné na vyhodnotenie splnenia podmienok: a) Nebol on ani jeho štatutárny orgán, ani člen štatutárneho orgánu právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme.
— podnikateľ – fyzická osoba predloží výpis z registra trestov nie starší ako 3 mesiace alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,
— podnikateľ – právnická osoba predloží výpisy z registra trestov nie staršie ako 3 mesiace alebo rovnocenné doklady vydané príslušným súdom alebo správnym orgánom v krajine svojho sídla za spoločnosť, (len v prípade ak je takýto doklad v krajine sídla záujemcu vydávaný) a za všetky osoby, ktoré tvoria štatutárny orgán alebo sú členmi štatutárneho orgánu podnikateľa;
b) nebol on ani jeho štatutárny orgán, ani člen štatutárneho orgánu právoplatne odsúdený za trestný čin, ktorého skutková podstata súvisí s podnikaním.
Doklad: výpis z registra trestov nie starší ako 3 mesiace (podľa písm. a);
c) nebol naňho vyhlásený konkurz, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
Doklad: potvrdenie príslušného súdu nie staršie ako 3 mesiace;
d) nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia.
Doklad: potvrdenie Sociálnej poisťovne a zdravotnej poisťovne/zdravotných poisťovní nie staršie ako 3 mesiace;
e) nemá evidované daňové nedoplatky, ktoré sa vymáhajú výkonom rozhodnutia.
Doklad: potvrdenie miestne príslušného daňového úradu nie staršie ako 3 mesiace;
f) je oprávnený dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorú predkladá ponuku.
Doklad: doklad o oprávnení dodávať tovar, uskutočňovať stavebné práce alebo poskytovať službu:
g) nebolo mu v predchádzajúcich 3 rokoch preukázané závažné porušenie odborných povinností, ktoré dokáže Obstarávateľ preukázať.
Doklad: uchádzač nepreukazuje, dôkazné bremeno je na SE;
— ktorej spoločníkom, známym akcionárom, ktorý vlastní najmenej 34 % akcií tejto spoločnosti, alebo
— členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá má právoplatne uložený zákaz účasti vo verejnom obstarávaní,
Doklad: uchádzač preukazuje čestným vyhlásením;
i) nemá nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola subdodávateľom vo vzťahu k zákazke, zadanej podľa ZOVO, ktorá sa vymáha výkonom rozhodnutia.
j) nemá nesplnenú povinnosť vyplatenia mzdy, platu alebo inej odmeny za prácu, náhrady mzdy alebo odstupného, na ktorých vyplatenie má zamestnanec nárok, ktoré sa vymáhajú výkonom rozhodnutia.
Doklad: uchádzač preukazuje čestným vyhlásením.
Splnenie podmienky účasti osobného postavenia možno preukázať aj čestným vyhlásením záujemcu, pričom doklady preukazujúce splnenie podmienok účasti predkladá po vyhodnotení ponúk časti „Kritériá“ úspešný uchádzač, alebo uchádzači, ktorí sa umiestnili na prvom až treťom mieste v poradí; ak dôjde k vylúčeniu uchádzača alebo uchádzačov, vyhodnotí následne splnenie podmienok účasti ďalšieho uchádzača alebo uchádzačov v poradí, na základe výzvy Obstarávateľa.
Informácie a formálne náležitosti nevyhnutné na vyhodnotenie splnenia podmienok: Finančné a ekonomické postavenie uchádzač preukazuje:
a) prehľadom o celkovom obrate alebo prehľadom o dosiahnutom obrate v oblasti, ktorej sa predmet zákazky týka, najviac za posledné 3 hospodárske roky, za ktoré sú dostupné, v závislosti od vzniku alebo začatia prevádzkovania činnosti. Minimálna výška obratu za posledné 3 roky nesmie byť nižšia ako 300 000 EUR.
— požiadavka obstarávateľa na predloženie dokladov preukazujúcich finančné a ekonomické postavenie záujemcu bola stanovená v súlade s ustanovením § 27 zákona o verejnom obstarávaní a s cieľom preukázať schopnosť záujemcu reálne plniť načas záväzky na predpokladaný rozsah služieb a súčasne schopnosť znášať náklady spojené s realizáciou zákazky v nadväznosti na lehotu splatnosti faktúr.
Ak uchádzač nemá sídlo v Slovenskej republike a nedokáže z objektívnych dôvodov preukázať finančné a ekonomické postavenie dokladom požadovaným Obstarávateľom, možno ho nahradiť dokladom podľa predpisov v krajine jeho sídla.
Pri skupine dodávateľov sa bude brať do úvahy súčet obratov za všetkých členov skupiny spoločne.
Uchádzač môže na preukázanie finančného a ekonomického postavenia využiť finančné zdroje inej osoby. V takomto prípade musí uchádzač Obstarávateľovi preukázať, že pri plnení zmluvy bude môcť reálne disponovať so zdrojmi osoby, ktorej postavenie využíva na preukázanie finančného a ekonomického postavenia. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí spĺňať podmienky účasti podľa § 26 ods. 1 vo vzťahu k tej časti predmetu zákazky, na ktorú boli zdroje uchádzačovi poskytnuté. Ak uchádzač preukázal finančné a ekonomické postavenie zdrojmi inej osoby a počas trvania zmluvy dôjde k plneniu, ktorého sa toto preukázanie týka, uchádzač je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.
Obstarávateľ uzná rovnocenné potvrdenie vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľ uzná aj iný rovnocenný doklad predložený uchádzačom.
Záujemca, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti finančného a ekonomického postavenia spoločne za skupinu.
Splnenie podmienky účasti finančného a ekonomického postavenia, možno preukázať aj čestným vyhlásením uchádzača, pričom doklady preukazujúce splnenie podmienok účasti predkladá po vyhodnotení ponúk časti „Kritériá“ úspešný uchádzač, alebo uchádzači, ktorí sa umiestnili na 1. až 3. mieste v poradí; ak dôjde k vylúčeniu uchádzača alebo uchádzačov, Obstarávateľ vyhodnotí následne splnenie podmienok účasti ďalšieho uchádzača alebo uchádzačov v poradí, na základe výzvy Obstarávateľa.
Informácie a formálne náležitosti nevyhnutné na vyhodnotenie splnenia podmienok: Technickú spôsobilosť alebo odbornú spôsobilosť uchádzač preukazuje nasledovne:
§ 28 ods. 1 písm. a).
Uchádzač vo svojej ponuke predloží zoznam poskytnutých služieb (zákaziek) rovnakého alebo obdobného charakteru ako je predmet zákazky za predchádzajúce 3 roky s uvedením cien, lehôt dodania a odberateľov. Uchádzač predloží:
1) minimálne 1 zrealizovanú zákazku ak predmetom boli analýzy, posudzovanie a hodnotenie JZ v rozsahu plánovania, resp. licencovania a výpočtu parametrov procesu vyraďovania jadrových zariadení z prevádzky na úrovni plánu vyraďovania, resp. koncepčného plánu vyraďovania;
2) minimálne 1 zrealizovanú zákazku v oblasti tvorby databáz pre účely plánovania a oceňovania procesu vyraďovania jadrových zariadení z prevádzky minimálne na úrovni výpočtu parametrov pre koncepčný plán vyraďovania;
3) minimálne 1 zrealizovanú zákazku ak predmetom bolo vypracovanie koncepčného plánu vyraďovania JE typu VVER v priebehu 10 rokov s uvedením ceny, lehoty dodania a odberateľa.
Odôvodnenie primeranosti:
ad 1) vzhľadom na predpokladanú hodnotu a dobu trvania zákazky je potrebné, aby uchádzač v predmetnej oblasti preukázal dostatočné skúsenosti s poskytnutím obdobných služieb;
ad 2) vzhľadom na špecifický predmet zákazky a periodicitu poskytovania služby je referencia č. 3) požadovaná za obdobie 10 rokov (§ 5 ods. 3 písm. b) a c) vyhl. ÚJD SR č. 58/2006 Z. z. v znení neskorších noviel).
a) ak odberateľom bol verejný obstarávateľ alebo obstarávateľ, dokladom je referencia uchádzača zverejnená v Profile na stránke Úradu pre verejné obstarávanie. Uchádzač v tomto prípade nepredkladá zoznam poskytnutých služieb, uvedie len názov verejného obstarávateľa/obstarávateľa a číslo zákazky;
b) ak odberateľom bola iná osoba ako verejný obstarávateľ alebo obstarávateľ, dôkaz o plnení potvrdí odberateľ ak také potvrdenie uchádzač nemá k dispozícii, vyhlásením uchádzača o ich dodaní, doplneným dokladom, preukazujúcim ich dodanie alebo zmluvný vzťah, na základe ktorého boli dodané.
§ 28 ods. 1 písm. g)
Uchádzač musí preukázať svoju odbornú spôsobilosť na poskytovanie požadovaných služieb potvrdením, že má k dispozícii expertov so znalosťou štruktúry pôvodnej PSL (Proposed Standardised List), resp. novej ISDC (International Structure for Decommissioning Costing).
Doklad: predložením informácií o plneniach (zmluvách/projektoch) na realizácii ktorých sa expert podieľal, preukazujúcich jeho odbornú spôsobilosť a prax (ďalej „praktická skúsenosť“); každá praktická skúsenosť predložená uchádzačom musí obsahovať – meno a priezvisko príslušného experta, názov projektu/predmetu plnenia, na ktorom sa príslušný expert podieľal, identifikáciu odberateľa projektu, čas plnenia zmluvy/projektu, t. j. od–do (mesiac, rok), stručný opis predmetu plnenia/projektu tak, aby sa na základe neho dalo overiť splnenie požiadaviek obstarávateľa na preukázanie profesionálnej praktickej skúseností expertov, stručný popis činností, ktoré expert zabezpečoval a pracovnú pozíciu, ktorú expert zastával, identifikáciu a kontaktné údaje (telefón a e-mail) osoby u ktorej si možno overiť príslušné údaje t. j. konečného odberateľa plnenia/projektu alebo zamestnávateľa, pre ktorého expert činnosť vykonával.
ad 1) ISDC štruktúra je doporučený dokument od MAAE pre výpočet nákladov na vyraďovanie;
ad 2) podmienka a pre ňu určená úroveň má preukázať dostatočné odborné znalosti experta, ktorý sa bude podieľať na realizácii služieb tvoriacich predmet zákazky. Požadovaná odborná úroveň je stanovená tak, aby garantovala dostatočné skúsenosti a znalosti zodpovedného experta vo vzťahu k obsahu a zložitosti predmetu zákazky.
§ 28 ods. 1 písm. k)
Uchádzač uvedie podiel plnenia zo zmluvy, ktorý má v úmysle zabezpečiť subdodávateľom, spolu s uvedením identifikačných údajov subdodávateľa, ak je známy, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo.
Obstarávateľ žiada uchádzačov, aby v prípade, ak nemajú v úmysle podiel plnenia zo zmluvy zabezpečiť subdodávateľom, v dokladoch preukazujúcich splnenie podmienok účasti uviedli túto skutočnosť (t. j. napr. predloženie vyhlásenia, že uchádzač nebude mať počas plnenia zmluvy, ktorá bude výsledkom tejto verejnej súťaže, žiadnych subdodávateľov).
Informácie o subdodávateľoch majú zabezpečiť predovšetkým prehľad obstarávateľa o subjektoch, ktoré sa budú akýmkoľvek spôsob podieľať na realizácii zákazky. Cieľom verejného obstarávateľa je uistiť sa, že plnenie zmluvy bude zabezpečené spôsobilým zmluvným partnerom v požadovanom rozsahu a kvalite.
Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač Obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti podľa § 26 ods.1 vo vzťahu k tej časti predmetu zákazky na ktorú boli kapacity uchádzačovi/poskytnuté. Ak uchádzač/preukazuje technickú spôsobilosť alebo odbornú spôsobilosť technickými a odbornými kapacitami inej osoby a počas trvania zmluvy dôjde k plneniu, ktorého sa toto preukázanie týka, uchádzač je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.
Obstarávateľ uzná ako rovnocenné oprávnenia, osvedčenia, certifikáty a iné doklady vydané orgánmi v krajine sídla záujemcu/uchádzača, ktoré sú rovnocenné oprávneniam, osvedčeniam a iným dokladom na výkon činností požadovaných v tomto bode.
Splnenie podmienky účasti (§ 32 ods. 11) technickej alebo odbornej spôsobilosti, možno preukázať aj čestným vyhlásením záujemcu, pričom doklady preukazujúce splnenie podmienok účasti predkladá po vyhodnotení ponúk časti Kritériá úspešný uchádzač, alebo uchádzači (§ 44 ods. 1), ktorí sa umiestnili na 1. až 3. mieste v poradí; ak dôjde k vylúčeniu uchádzača alebo uchádzačov, Obstarávateľ vyhodnotí následne splnenie podmienok účasti ďalšieho uchádzača alebo uchádzačov v poradí, na základe výzvy Obstarávateľa.
SEP000112442
Lehota na prijímanie žiadostí o súťažné podklady alebo o prístup k dokumentom: 18.11.2015 - 10:00
Dátum: 19.11.2015 - 11:00
Slovenské elektrárne a.s. závod Atómové elektrárne Mochovce, obstarávanie stavebných prác a hlavných služieb, budova K.II,. 3. Poschodie, m. č. 316, 935 39 Mochovce.
Za uchádzača sa môže zúčastniť otvárania obálok len osoba ktorá sa preukáže plnomocenstvom štatutárneho zástupcu uchádzača.